সালমা ইসলাম

সালমা ইসলাম (জন্ম ১ জানুয়ারি ১৯৫৫) হলেন বাংলাদেশের একজন রাজনীতিবিদ ও বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী ছিলেন। ২০১৪ সালের ৫ ই জানুয়ারি তারিখে অনুষ্ঠিত দশম জাতীয় সংসদ নির্বাচনে ঢাকা ১ ( দোহার - নবাবগঞ্জ ) আসন থেকে সংসদ সদস্য নির্বাচিত হন। এছাড়াও নবম, একাদশ, দ্বাদশ জাতীয় সংসদের সংরক্ষিত মহিলা আসনের সংসদ সদস্য ছিলেন। তিনি জনপ্রিয় টেলিভিশন চ্যানেল যমুনা টিভির চেয়ারম্যান ও দৈনিক যুগান্তর পত্রিকার প্রকাশকসহ যমুনা গ্রুপের চেয়ারম্যান।

 প্রাথমিক জীবন 
সালমা ইসলাম ১৯৫৫ সালের ১ জানুয়ারি তৎকালীন পূর্ব পাকিস্তানের ঢাকায় জন্মগ্রহণ করেন। তার মাতার নাম আবেদা খাতুন। তার স্বামী ছিলেন মোহাম্মদ নুরুল ইসলাম বাবুল বিশিষ্ট ব্যবসায়ী ও যমুনা গ্রুপের কর্ণধার।

 রাজনৈতিক জীবন 
সালমা ইসলাম,জাতীয় পার্টির কো চেয়ারম্যান।২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনে জাতীয় পার্টি-এর মনোনয়নে ১৭৪ (ঢাকা-১) নং আসন থেকে ২য় বারের মতো এমপি নির্বাচিত হন। বাংলাদেশের মহিলা ও শিশু বিষয়ক মন্ত্রণালয়ের প্রতিমন্ত্রী হিসেবে দায়িত্ব পালন করেছেন। ২০১৮ সালে একাদশ জাতীয় সংসদ নির্বাচনে তিনি সতন্ত্র প্রার্থী হিসেবে ঢাকা-১ আসন থেকে নির্বাচনে অংশ নেন কিন্তু নির্বাচনের দিন তিনি “ভোট জালিয়াতির অভিযোগে” নির্বাচন বর্জন করেন।

পরে ২০১৯ সালের ২০ ফেব্রুয়ারি তিনি সংরক্ষিত নারী আসনে জাতীয় সংসদের সদস্য হন। 

 আরও দেখুন 
 ১০ম জাতীয় সংসদ নির্বাচন - ২০১৪
 ১০ম জাতীয় সংসদ সদস্যদের তালিকা

 তথ্যসূত্র 

 বহিঃসংযোগ 
 মাননীয় সংসদ সদস্য সালমা ইসলাম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
 ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:ঢাকা জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশী নারী সাংবাদিক
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:বাংলাদেশী ব্যবসায়ী
বিষয়শ্রেণী:দ্বাদশ জাতীয় সংসদ সদস্য